19. a 20. júna sa pražská O2 Arena zaplnila najbližšími ľuďmi a obdivovateľmi zosnulej československej legendy Karla Gotta. Jeden z Kájových najznámejších duetov spoločne odspievali i známa speváčka Dara Rolins a jeho talentovaná dcéa Charlotte Ella.
Pieseň Zvonky štestí vznikla pred neuveriteľnými 38-mi rokmi. S Maestrom Karlom Gotoom si v tej dobe zanôtila Dara Rolins, ktorá na spomienkových koncertoch prevzala part nezabudnuteľného umelca a ten svoj slovenský prenechala jeho ratolesti Charlotte Elle.
Dnes 16-ročná slečna ukázala svoj talent už v piesni Srdce nehasnou, vďaka ktorej spoločne s otcom dojala státisíce fanúšikov, a inak tomu nebolo ani uplynulú nedeľu a pondelok. Video, kde si zaspievala so 49-ročnou kráskou, sa stalo okamžite virálnym a obletelo celé Česko aj Slovensko.
,,Premýšľam, aké slovo by najvýstižnejšie vystihlo dva posledné večery na javisku po boku Charlottky Gottovej," píše na sociálnych sieťach popová hviezda. ,,Koncert, ktorý usporiadala jeho žena Ivanka, bol v prvom rade dojemný. A Charlottka bola jednoducho kúzelná," opísala chvíle v spoločnosti mladučkej Gottovej Darinka.
Dara Rolins & Charlotte Ella Gottová – Zvonky štěstí
Foto/Zdroj: Instagram/dararolins_vermi, officialkarelgott, karelgottagency, YouTube